
Projektsamarbejdsaftale for Projekttitel 
Denne projektsamarbejdsaftale er gældende mellem Organisationens navn og MADE – Manufacturing Academy of Denmark, som er den nationale Klynge for Avanceret Produktion.
Jeres projekt støttes af Virksomhedsudvikling i Danmark med MADE som operatør, herefter kaldt ”Projektet”. 
Partnere
	Denne kontrakt tilhører
	Organisationens navn:    
CVR-nr:    
P-nr:       

	Kontaktperson
	Fulde navn:    
Mailadresse:    
Telefonnr.:      

	Partneren modtager de minimis-støtte
	Indsæt beregnet statsstøtte beløb 

	Projektperioden
	dd.mm.åååå til dd.mm.åååå

	Projekts øvrige partnere
	Indsæt øvrige partner(e)s organisationsnavn 

	Projektnavn (Journal nummer)
	Innovationsbevilling 25-28 (VIM-25-0012)



Definitioner
· Partnere betegnes hver for sig som ”Partner” og samlet ”Partnerne” 
· Ansøger betegnes som hovedansøgeren, som har indsendt og er ansvarlig for ansøgningen
· Videnspartner betegnes som de af Erhvervsstyrelsen godkendte videninstitutioner
· Projektet angiver det projekt, som der er ansøgt om af Projektets Partnere.
Såfremt denne projektsamarbejdsaftale, herefter kaldet ”Projektsamarbejdsaftalen”, accepteres, bedes I læse den grundigt, da den indeholder de nødvendige vilkår for projektet. Derefter skal alle Partnerne inden for 10 hverdage underskrive og uploade deres individuelle projektsamarbejdsaftale på den online projektplatform. Hvis samtlige Projektsamarbejdsaftaler ikke er modtaget i underskrevet version inden for 10 hverdage, bortfalder bevillingen.
Partnerne bekræfter ved underskrift deres deltagelse i Projektet med fokus på at styrke produktivitet eller bidrage til grøn omstilling i Industrien. Aftalen skal derfor underskrives inden, Projektet kan igangsættes.
1. Timeopgørelse
Det påhviler MADE at kunne opgøre og dokumentere medfinansiering i form af timeforbrug. For deltagende organisationer skal der udarbejdes arbejdsbeskrivelser eller månedlige timeopgørelser. For videninstitutioner er det ligeledes muligt at anvende arbejdsbeskrivelser, månedlig timeopgørelse eller kvartalsvis tidsregistrering. Uanset skal der anvendes den til enhver tid gældende standardsats på kr. 406 (sats 2026), undtaget GTS’er som anvender deres egen sats. Projektparterne bedes løbende bekræfte at, de medarbejdere, der er omfattet af de indsendte arbejdsbeskrivelser eller månedlige timesedler, er ansat hos den registrerede projektpartner, og at løn til de pågældende medarbejdere udbetales af samme CVR-nummer på baggrund af de timer, der er indrapporteret.
1.1. Arbejdsbeskrivelse (Bilag A)
For hver medarbejder i organisationen, der deltager i Projektet, laves der en særskilt arbejdsbeskrivelse som er gældende for hele projektet. Arbejdsbeskrivelsen baseres på en fast månedlig allokeret procentsats af medarbejdernes arbejdstid i Projektet samt en beskrivelse af, hvad de afholdte timer omfatter, så det tydeligt kan læses, at det er relevant for Projektet. Allokeres der flere timer end der er angivet i budget, kan der ikke udtales mere støtte end for de timer der er angivet i budgettet. Læs om MADE’s håndtering af persondata for tilskudsprojekter her. Projektsamarbejdsaftalen skal underskrives og oploades inden den angivne startdato i arbejdsbeskrivelserne. Sker der ændringer i arbejdsbeskrivelserne er Partnere forpligtet til at informere og aftale eventuelle ændringer med MADE. Dette gøres ved at sende en formel anmodning om ændringer til projektleder Signe Fink, sfink@made.dk.

1.2. Månedlig timeopgørelse (Bilag B)
For hver medarbejder i organisationen, der deltager i Projektet, laves der en særskilt månedlige timeopgørelse med en beskrivelse af, hvad de afholdte timer omfatter, så det tydeligt kan læses, at det er relevant for Projektet. De månedlige timeopgørelse skal indleveres på projektplatformen senest 10 hverdage efter månedens afslutning. samt en beskrivelse af, hvad de afholdte timer omfatter, så det tydeligt kan læses, at det er relevant for Projektet. Rapporteres der flere timer end der er angivet i budget, kan der ikke udtales mere støtte end for de timer der er angivet i budgettet. Læs om MADE’s håndtering af persondata for tilskudsprojekter her.
1.3. Timeregistrering (kun muligt for videninstitutioner!) (Bilag C)
Hvis man som videninstitution ikke ønsker at benytte arbejdsbeskrivelser eller månedlig timeopgørelse kan der anvendes timeregistrering. Ved timeregistrering skal hver medarbejder udfylde en beskrivelse af, hvad de afholdte timer omfatter, så det tydeligt kan læses, at det er relevant for Projektet samt angive, hvor mange timer der er anvendt på den pågældende aktivitet. Ved månedens udløb skal den pågældende medarbejder datere og underskrive sine timer. Bilag C skal anvendes, medmindre videninstitutionen anvender eget tidsregistreringssystem, som angiver samme oplysninger. I bedes læse vejledningen til timeregistrering, når I udfylder dokumentet. Timeregistreringerne skal oploades kvartalsvist i jeres mapper på SharePoint og senest 10 hverdage efter periodens udløb. Perioderne løber fra 1. januar-31. marts, 1. april-30. juni, 1. juli-30. september og 1. oktober-31. december.

2. Rapportering

Projektcharter (Bilag C) og Implementeringsplan
Projektcharter er et dokument, der oploades af Ansøger på den online projektplatform hvert kvartal, og har til formål at vise fremdrift i Projektet. Såfremt facilitering fra MADE er tilkøbt, vil MADE løbende afholde møder med Projekts Partnere, og sammen vil de nødvendige dokumenter blive udfyldt.
Projektcharter skal hjælpe Parterne med at præcisere Projektets formål, rammer, milepæle og succeskriterier. Derfor skal de tidligere definerede milepæle og succeskriterier fra ansøgningen genbesøges og konkretiseres, da de danner grundlag for evalueringen i Projektets afsluttende fase.
 
Alle Partnere er forpligtet til at informere og aftale eventuelle ændringer i projektindholdet med MADE. Dette gøres ved at sende en formel anmodning om ændringer til projektleder Signe Fink, sfink@made.dk.

Ved afslutning af projektet uploades ligeledes en implementeringsplan på den online projektplatform. Der ligger ligeledes en skabelon som kan anvendes. Såfremt skabelonen ikke anvendes skal samtlige punkter som indgår i skabelonen besvares.



Projektets impact
12 måneder efter Projektets afslutning, er Ansøger forpligtet til at oplyse Projektets samlet besparelse (kr./år) eller (CO2/år) på det pågældende tidspunkt, altså 12 måneder efter Projektets afslutning.

3. Udbetaling
Der sker udbetaling hvert kvartal efter følgende model:
	Hvornår er udgifterne fra?
	Betalingsanmodning
	Hvornår bliver støtten udbetalt

	Januar, februar og marts
	April
	Maj

	April, maj og juni
	Juli
	August

	Juli, august og september
	Oktober
	November

	Oktober, november og december
	Januar
	Februar


Dette sker ved, at MADE sender en betalingsanmodning en måned efter kvartalets udløb til de Partnere, som har afholdt timer i det afsluttede kvartal. Betalingsanmodningen indeholder de nødvendige oplysninger, således at de enkelte Partere kan sende en faktura til MADE med en betalingsfrist på 30 dage. MADE vil så udbetale støtten.
Betaling til Partnerne vil ske, inden udgifterne er godkendte af Erhvervsstyrelsen. Derfor kan der komme krav om tilbagebetaling. Det kan ske enten ved kontrol i Projektets levetid eller efterfølgende indtil udgangen af 2039, såfremt udgiften underkendes af revisor. MADE tager derudover forbehold for kommende års finanslov, såfremt midlerne til udbetaling ikke fastholdes.
4. Evaluering af Projektet
Partnerne er indforstået med, at de løbende forpligter sig til at deltage i projektevalueringsaktiviteter. Evalueringerne bruges som dokumentation af effekt og innovationsfremskridt i virksomheden og af det overordnet Projekt.
5. Kommunikation
Alle Partnere er bekendt med og forpligter sig til at bidrage til kommunikation, om Projektet og de opnåede resultater. Ligesom kommunikation må benyttes som en case ved MADE-arrangementer, således Projektets resultater kan formidles til en bredere kreds. Partnerne vil sammen med MADE blive enige om, hvad der formidles. Partnerne er derfor ansvarlige for ikke at dele fortrolige oplysninger.
6. Ændringer for projektets rammer
MADE skal kontaktes, hvis:
· projektet ikke gennemføres i overensstemmelse med de forud godkendte planer og betingelser
· gældende regler ikke overholdes, herunder Erhvervsstyrelsens Vejledning til Projekter
· forudsætningerne for støtte i øvrigt er væsentligt ændrede, herunder at en Partner går konkurs, standser sine betalinger m.m.
· MADE kan udelukke en Partner, såfremt denne har misligholdt kontrakten og ikke har udbedret forholdet efter at have modtaget et rimeligt varsel hertil. 
Ved udtræden af Projektet skal den udtrædende Partner levere sine afholdte timer og bidrag til charter vedr. aktiviteter udført indtil fratrædelsesdatoen. Den udtrædende Partner er efter udtræden fortsat forpligtet i forhold til aftalen og kan således blive pålagt at levere yderligere dokumentation i overensstemmelse med MADE’s instrukser, databeskyttelsesforordningen og Vejledning til Støtteberettigelse.
7. Statsstøtte
Det er vurderet, at Projektet indeholder statsstøtte til de deltagende virksomheder. Denne støtte vil som hovedregel blive tildelt som støtte under de minimis-reglen, alternativt under den generelle gruppefritagelsesforordning. Partnerne er ansvarlige for, at det er korrekte oplysninger, der er givet til MADE ved Projektets ansøgning, da disse oplysninger ligger til baggrund for jeres bevilling.
Det er en forudsætning, at videninstitutionernes aktiviteter i Projektet er af ikke-økonomisk karakter. Det er ved denne vurdering lagt til grund, at:
· Videninstitutionerne i hele Projektets levetid opfylder definitionen på en ”forsknings- og videnformidlingsinstitution”, jf. pkt. 16, litra (cc) i rammebestemmelserne.
· Videninstitutionernes aktiviteter udelukkende er forankret i dens primære aktiviteter, jf. pkt. 19-21 i rammebestemmelserne. 
Det er en forudsætning, at der mellem Partnerne er tale om reelt samarbejde, herved forstås et samarbejde mellem mindst to uafhængige parter om at udveksle viden eller teknologi eller om at nå et fælles mål baseret på arbejdsdeling, hvor parterne i fællesskab definerer Projektets omfang, bidrager til dets gennemførelse og deler risiko og resultater. Kontraktforskning og levering af forskningstjenester anses ikke for samarbejde.
8. Data, fortrolighed og rettigheder
Enhver Partner i Projektet skal overholde gældende lovgivning om indsamling og behandling af personoplysninger, særligt Persondataloven. I er derfor som Partner forpligtet til at oplyse de medarbejdere, som afholder timer i Projektet omkring anvendelse af deres data.
Rettighederne til den forgrundsviden, som er fremkommet/udviklet i forbindelse med Projektet, tilfalder den Partner, som har udviklet de pågældende forgrundsrettigheder. Andet aftales mellem partnerne i en separat aftale – dog er det et krav, at de i Projektet opnåede IP-rettigheder samt hertil afledte rettigheder, tildeles projektets deltagere på en passende måde, og som afspejler partnernes respektive bidrag og interesse. Se også her kravet om reelt samarbejde i sidste afsnit i pkt. 7.
Du kan læse mere om, hvordan MADE behandler og opbevarer data, samt MADE’s privatlivspolitik, på MADE’s hjemmeside.
9. Tvister og erstatning
Alle tvister vedrørende forståelsen og opfyldelsen af denne aftale løses efter dansk ret.
Enhver tvist, som måtte opstå i forbindelse med aftalen, herunder tvister vedrørende aftalens eksistens eller gyldighed, skal afgøres ved de danske domstole.
Værneting er i København.
En Partners erstatningspligt over for en anden Partner omfatter ikke tab ved følgeskader såsom produktionsforstyrrelser og andet driftstab, mistet omsætning eller avance eller anden indirekte skade. En Partners samlede erstatningsansvar under denne Projektsamarbejdsaftale er – undtagen i tilfælde af grov uagtsomhed eller forsæt – begrænset til DKK 500.000 (danske kroner fem hundrede tusinde). Ingen af Partnerne er erstatningsansvarlig for manglende opfyldelse af sine forpligtelser i henhold til Projektsamarbejdsaftalen, såfremt den manglende opfyldelse skyldes force majeure.
10. Projekts levetid
Aftalen er gældende i projektperioden i overensstemmelse med første side.
Såfremt en Partner efter kontraktens udløb bliver pålagt forpligtelser i henhold til Vejledning til Projekter eller øvrige regler, herunder at levere yderligere dokumentation, finder kontrakten i denne henseende igen anvendelse. 
Al dokumentation på Projektet skal gemmes forsvarligt indtil udgangen af 2039. 
Underskrift
Ved underskrift bekræftes følgende:
· at I er bekendte med Projektets formål og indhold, herunder rollefordelingen mellem Projektets økonomiske partnere.
· at I er bekendte med reglerne i bekendtgørelse om administration af de decentrale erhvervsfremmemidler fra Danmarks Erhvervsfremmebestyrelse.
· at I er bekendte med, at udgifter, herunder timer til projektarbejde, projektdeltagelse og eksterne indkøb m.v. skal overholde reglerne og den praksis, der er beskrevet i Vejledning om Projekter, der findes på forvaltningsmyndighedens hjemmeside: www.udviklingidanmark.dk.
· at I er bekendte med de øvrige regler, herunder reglerne om informationsforpligtelse, markedsafsøgning, statsstøtte, de minimis-erklæring m.v., som er beskrevet i vejledning om støtteberettigelse, der findes på forvaltningsmyndighedens hjemmeside: www.udviklingidanmark.dk
· at I er bekendte med, at de udgifter der afholdes ved at deltage i Projektet, indgår i projektregnskabet, og derfor udløser DEM-tilskud til Projektet, som er midler bevilliget af Danmarks Erhvervsfremme Bestyrelse.
· at I er forpligtede til at dokumentere rigtigheden og betalingen af udgifter til ekstern konsulentbistand samt rigtigheden af den anvendte tid og den oplyste lønudgift, herunder at lønnen faktisk er betalt til den ansatte.
· at I er bekendte med, at virksomheden vil fremgå af projektdatabasen, som forvaltningsmyndigheden offentliggør på sin hjemmeside: www.udviklingidanmark.dk samt på Danmarks Erhvervsfremmebestyrelses hjemmeside: http://www.erhvervsfremmebestyrelsen.dk  
· at I ved, at dokumentationen videregives til: 
· Kontraktansvarlig Partner, MADE
· Projektets revisor
· Erhvervsstyrelsen eller dennes bemyndigede.

Denne aftale skal underskrives af underskriftsberettigede hos Organisationsnavn: 
[bookmark: _Hlk206500823]Dato: dd.mm.åååå 

__________________
Navn: Indsæt fulde navn 
Titel:  Indsæt titel 
------------------------------------------------------------------------------------------------------------------------------------------------
Projektleder Signe Fink, MADE
Dato:
__________________

